
Kad opanak postane cipela, misli da je čitzma. 

Kloni se ljudi, koji su sebi najveća dragocje¬ 
nost. 

Ako već moraš obćiti sa čovjekom, koji se gradi 

SVA PRAVA PRIDRŽANA : v . , , , . . , , 

važnim, drzi se, kano da si za njegovu važnost 
i sliep i gluh, 

, Pusti oholicu neka se diže, dok udari glavom o 

tvrdo. 

Ne govori s oinim, koji misli da ti izkazuje mi¬ 
lost, ako govori s tobom. 

Ne govori ni s onim, koji misli da se ponizuje, 
ako govori s tobom. 

Oholost i poniznost su dvie bolesti — jedna 
gora od druge. 


5 



Poniznika volimo samo zato, što se pred njim 
oajiećamo višima. 

Ako si puzavac, pripuzaj do ogledala i pljuni 
sebi u lice. 

■* 

Na lobrazu se vidi čovjeku, da li u svojoj lu¬ 
banji nosi milijune i veliko imanje — ili samo 
čiste misli i znanje. 

Tko se hvali svojim bogatstvom — velik je si¬ 
romah. 

Ne odkrivaj glave ni pred čijom novčarkom. 
Zlatnomu se teletu klanjaju samo telad. 

Volu i prostaku makni se s puta. 

Ne osvrći se na lajavce. 

Pas ne bi lajao izpod stabla, da se može po¬ 
peti na nj. 

Nije važno, koliko imaš oblajavača i neprija¬ 
telja; važno je, koliko ih se je pred tobom za¬ 
crvenilo. 


Želi prijateljima dug život, a neprijateljima još 
duži: da im vrieme donese zasluženu kaznu. 

Prohodi — pa progovori. 

Ne može jaje kazati »ja«; to može istom kokoš. 
Ne iztrčavaj pred samoga sebe. 

Ponos nije dizanje nosa. 

Tko radi ponosa ne će da prizna svoj grieh, taj 
nema ni truna ponosa. 

Krivi ponos zatrpava čovjeka. 

Kad megaloman padne, ne vjeruje da je pao, 
nego misli da su ga bacili drugi. 

Kada umišljeni velikani opaze, da njihova zviez- 
da zalazi, dižu se na prsite, da ju još jednom 
vide. I tad su u svom životu posljednji put 
smielni. 

Pazi kuda hodiš, da ne stupiš na sjenu koga 
v-elikoga patuljka. 

Naduvenac zaprema oko sebe mnogo prostora; 
zato i nema niko,ga u svojoj blizini. 

Okolica mrzi užasno ponosna čovjeka; a ovaj 
mu uzvraća tihim i jedva zamjetljivim prezirom. 

Budi ponosan, ako ti protivnici vele, da si ohol. 
Znaj: kad bi mogli išta kazati do tvoga pošte¬ 
nja, ne bi govorili ovo. 

Ako si nedužan, ne ponizi se nikad dotle, da 
uvjeravaš protivnike o svojoj nedužnosti. 

Malen —■ ali nikada nizak. 

Uviek na svojim nogama. 

Mjesto da sjediš »mudro« na dva stolca, čast- 
nije ti je, i muževnije, da ne sjediš ni na jed¬ 
nom. 

Idi svakamo kroz vrata. Jer tko ulazi kroz pro¬ 
zor, taj mora kroz prozor i da izleti. 


Komu se pokažu vrata, taj obično izgleda jadno 
i smiešno; jer jednom nogom bježi, a drugom 
bodi. 

Ne drži se daleko ni od koga, i nikomu ne idi 
preblizu. 

Ne razmeći se, kao da je sav sviet tvoj; ali ni 
ne uzmiči pred drugima, kao da je sviet samo 
njihov. 

Nebeska je kapa pojednako zajednička svima. 

Bravi je čovjek svagdje isti, i sa svakim postu¬ 
pa jednako. 

Ako si u očima javnosti odličan čovjek, ne tre¬ 
baš većega odlikovanja; ako nisi, sva ti odličja 
no mogu to dati. 

Budi malen pred sobom, da budeš veći pred 
drugima. 

Ne ponosi se ničim, što ti je dao Bog (jer to 
nije tvoje); već samo onim, što si izkupio svo¬ 
jim bolom. 

Vrieme nije novac. Nije ni dragulj. Ono je mno¬ 
go više. 

Svoje vrieme i svoj rad dovedi u podpun sklad. 

Računaj za svaki veći posao barem dvaput više 
vremena nego što si ga sraounao. 

Vrieme teče — i mnogo reče. 

Ako nisi gospodar svoga vremena i prostora, 
rob si, a da i ne znaš čiji. 

Kad snivaš noću, ne gubiš ništa; kada snivaš 
danju, otvorenih očiju, izgubio si dan. 

Izgubljeno vrieme može biti i najkoristnije do¬ 
bij eno. Ali samo za onoga, koji to vidi una- 
pried. 

Ne daj svoga vremena bogatijemu od sebe. 

Izgleda malko čudno, da drugima kradu vrie¬ 
me baš oni, koji ga najviše imaju. 

Za brbljava gosta ne budi nikad kod kuće. (A 
za sirotana uviek.) 


Zlo je —■ ne imati vremena; ali je mnogo veće 
zlo imati ga suviše. 

Vrag čini najbolje poslove sa bezposlicama. 

* 

Rad je za magarca — vele magarci. 

Ima ljudi, koji rado kažu: »Ja sam fatalista.« 
A morali bi reći: »Ja sam lienčina.« 

Služiti svoj kruh u znoju lica svoga — nije 
»prokletstvo božje«, nego blagoslov Boga Stva¬ 
raoca. 

Poštuj žuljeve dlanova, i žuljeve mozga. 

Neka ti svaki rad bude najsvetiji obred. 

Odgajaj svoju djecu zarana da stvaraju, i stvo¬ 
reno da čuvaju. 

Stvaralac i rušilac nisu braća. 

ČovjjCk nema prava da ruši ni najgore stvari, 
ako ne može, ili ne će, da mjesto njih sagradi 
bolje. 

Sreća nije u samem radu, nego u njegovu 
uspjeho. Ali je i rad bez uspjeha uviek manje 
zlo od nerada. 

Ne kaži svakomu, što radiš, i što kaniš uraditi. 
Jer ako uspiješ, to će itako svatko saznati; ne 
uspij^eš li, prištedio si sebi zloradost onih, koji 
bi si rado trli ruke na tvioj račun. 

Uspjeh diže — a neuspjeh obara i pticu natrag 
u jaje pretvara. 

Rad i red su blizanci. 

Tko nema reda u svojoj kući, nema ga ni u svo¬ 
joj duši. 

Ako ne znaš, što se sve u tvojoj kući radi, onda 
znaj, da nemaš svoje kuće. 

* 

Magarcu škodi tromost, konju naglost, a čovje¬ 
ku i ova i ona. 

Žurba u radu troši mnogo više snage negoli sam 
rad, i ne donese nikada pravoga uspjeha. 


Naglost je vjetar. A vjetar samo ruši i kvari. 
I stvara zbrku. 

Što se brzo gradi, brzo se i ruši. 

Sve promišljeno i polako. Ni Bog se nije žurio 
kad je stvarao sviet. 

Kod ozbiljna je čovjeka svaki rad gotov već 
prije nego što je počet; a kod neozbiljna nije 
pravo gotov ni onda, kada je već svršen. 

Uztrpljiv ide sporo. Ali stigne svakamo. 

Ne sagibaj se. Idi ma i prebite hrbtenice ravno 
do svoje svrhe. 

Uztrajnost je vjera. Bez nje nikud, ni do česa. 
I nikad u nebesa. 

Tko svagdje niče —■ nigdje ne uzraste. 

Čim uži djelokrug — tim šire djelo. 

Rad čovjeka užge i osvietli, a umor ga mrači 
i gasi. 

Kad ti je glava težka, položi ju prije negoli 
padne. 

Tražiti odmor u užitcima —■ znači umarati se 
do mrtvila. 

Nakon pada ne pregni da se odmah digneš. Pre- 
boli udar. Onda ćeš se naći sam opet na no¬ 
gama. 

Ne uzlieći iz uzka prostora, da uludo ne lomiš 
krila; prokrči si prije put u široko. 

Nisi soko ako imaš sokolova krila. Treba da 
imaš i njegovo oko. 

Ne oduševljavaj se suviše —■ to je bolest ple¬ 
menitosti; radi uviek triezno, bez žurbe, i sa 
svetim mirom, koji jedini usrećuje i daje bla¬ 
ženstvo. 

Od prevelike gorljivosti može čovjek izgorjeti. 

Tko se razdire, razdrieti će ga drugi. 

Plemenit je, tko se zagrijava za svaku dobru 
stvar; ali takav ne svrši ni jedne. To je tragika 
zanosa. 


Zanosi se za velika djela, ali ne hvataj se ni 
jednoga, dokle ga nisi omjerio sa svojom sna¬ 
gom. 

Računaj na svakom koraku sa životnim zakoni¬ 
ma, ali budi uviek pripravan i na iznimke. 

Ne ulaži ni u jednu stvar cielu svoju snagu. 

Uredi svoj život tako, da možeš ići za svakim 
poslom kao na šetnju. 

Radi neumorno —• to jest — nikada do umora. 

Ne prti ma sebe više nego mož^ nositi, pa ćeš 
hodati lako sve do groba. 

» * * 

Dok si lagan, velik si bogataš. 

Ne čuvaj suviše zdravlja — da ne oholiš. Male 
su oluje u životu blagotvorne, kano i u prirodi, 
i čuvaju čovjeka od pogube velikih. 

Ne odlici se čaše vina; jer ti ona može dati više 
negoli sve ono drugo, za što trošiš kroz dan to¬ 
liko novca. 

Alko si pušač, puši svaku drugu cigaretu!. 

Zabran]uj ponekad sebi voće, koje hoćeš da ti 
bude slađe. 

Tko se u vinu kupa, u vinu se i utopi. 

0 kratkoći života govore najčešće oni, koji si 
ga sami skraćuju. 

Ne radi u sniu. 

Ako ti je zadnja večernja misao sutradan prva 
—■ izgubio si noć. 

Pokori se noći, da gospoduješ danu. 

Čovjek, koji nema nikada vremena, nije zdrav. 

Gomile su knjiga već napisane o nevrasteniji; 
ali s.ve te ne pomažu nevrastenicima onoliko, 
koliko bi im pomiogla samo jedna: kako da se 
vladaju zdravi prema njima. ■* 

Kad iznemogneš, traži okrepe na vrhuncu gora, 
gdje si najbliži Bogu, suncu, i samome sebi — 
i gdje majka Zemlja najjače izdisava svoju bla¬ 
gotvornu moć. 

Izbaouj iz sebe sve staro — pa ćeš biti uviek 
zdrav i mlad. 

Dok dišeš miris svoje duše, bit ćeš sveđer zdrav. 
Čak i na samrtnoj postelji. 


Tko ima pun džep, ima dva srdca; tko ima pre¬ 
pun, nema ni jedno. 

Oni, koji spremaju kruh svagdanji za danas i 
za sutra, i za sto godina unapried, najviše gaze 
nogama po kruhu duhovnoga života; i umru 
nezasićeni. 

Ne živi za novac, i ne budi nikad bez njega. 

Ako si siromah, budi još veći —■ kod kuće; a 
među ljudima budi gospodin čovjek. 

Nije još siromah tko umije prikriti svoje siro¬ 
maštvo. 

Gledaj u svakom novcu melalizovani svoj znoj i 
krv svoju, pa ga po tome i cieni i troši. 

Ako hoćeš da izađeš sa svojim dohodikom, živi, 
kano da imaš samo polovicu istoga. 

Drži potrebit novac poput škrtca, a razsipnik 
budi svoga srdca. 

Najbogatiji je onaj, koji osjeća, da je sav sviet 
njegov. 

Govor je zlato, a šutnja olovo. 

Nekoć se je mislilo, da onaj koji šuti, mnogo 
znade; a danas se znade, da onaj koji šuti, 
nema šta da reče. 

Bolje je da čovjek nema svojih misli, nego da 
ih ima, a da ne zna usta otvoriti; ili da nema 
za to srčanosti. 

Strah pred sobom veže jezik. 

Jezik je mač, koji se u slaboj ruci slomi prije 
nego u jakoj. 

Ne imaj dlake na savjesti, pa je ne ćeš imati 
nii na jeziku. 


Govori uviek svojim jezikom —■ ako ga imaš. 

Tko izgovara misli ili rieči, od drugih uzete, 
tomu se odmah pozna na glavi tuđi cilindar. 

Ako ti jezik teče brže nego misao, nauči se mi¬ 
sliti; ako ti je misao brža od rieči, uči se go¬ 
voriti. 

Pitaj sve što ne znaš, ali ne kazuj sve,što znaš. 

Rieči se ne brojie ni ne mjere, nego važu. 

Pismo izgori —■ rieč ne izgori. 

čuj svoje rieči, prije nego što ih izgovoriš. 

Nepromišljeno izgovorenu rieč može čovjek »po¬ 
vući« —■ to jest: otvoriti usta, da mu je drugi 
zabiju natrag u grlo. 

it 

Jezik treba hrane — više nego zubi. 

Mnogi mlate praznu slamu prosto zato, što ne¬ 
maju pune. 

Prazan se žrvanj čuje jače nego pun. Ali ne 
proizvodi ništa. On tek meljie samoga sebe, kano 
i prazan čovjek. 

Ne junaci se jezičinom pred gluhoniemim ili 
njemu sličnim. 

S duševnim siromasima govori siromašnim je¬ 
zikom. 

Pred slabijim od sebe možeš lako govoriti sve. 
Čak i istinu. 

Konj i jezik rode se bez uzde. 

Jezik je živinioa, koja se najiteže kroti; i kad se 
ukroti, najbrže opet podivlja. 

Poslovica, da u svakoj šali ima pola istine, ne 
vriedi za one, koji znaju u šali spustiti s jezika 
i čitavu istinu. Ni za one, koji i zbog pola isti¬ 
ne dobiju po nosu. 

Tko ne zna da u pravi čas »mudro šuti« — 
neka šuti bedasto. 

Mudar je istom onaj, koji znade biti i glup, 
kada treba. 

Ako ne možeš držati jezik za zubima, drži zube 
pred jezikom. 

Riči, ako si lav; ali ako si magarac, šuti. 
Šutnja je za prazne glave najbolja kapa. 


Žena i zvono imaju skoro uviek »odlučujući 
glas«. 

Da blebetuši i pravdašici zašijemo usta, otvo¬ 
rila bi joj se na licu druga. 

Daj ženi pravo, prije nego si ga sama uzme. 

Ako ne znaš, što tvoja žena misli, onda budi 
stalan, da ona znade, što ti misliš; jer ona zna¬ 
de tada čak i ono, što ti još ni ne misliš. 

Čim zineš, već ti prava žena odgovori na ono, 
što još nisi ni rekao. 

žena često govori neistinu, ali ipak ne laže kao 
mužkarac (već sasvim drugačije). 

Žena ima mnogo životnog instinkta. Ona, i kad 
ne zna ništa, pogodi sve. 

Žena rado prisluškuje — kako udara tuđe srdce. 

Ima i muškaraca, koji su radoznali; ali oni 
nisu krivi, što ih je rodila žena. 

Žena hoće mnogo; no često ne zna ni sama, što 
hoće. 

Kad žena izađe bez kišobrana, pa ju iznenadi 
ružno vrieme, ljuta je; a kad izađe sa kišobra¬ 
nom, pa ju iznenadi liepo vrieme, još je ljuća. 

Ako ti se žena razgoropadi, pusti ju da se iz- 
grmi; jer da progovoriš, ne bi te čula; ona 
tada ne čuje ni samu sebe. 

Da se biesna žena nađe pred ogledalom — ne 
bi vidjela ništa. 

Tko želi, da mu žena bude uviek anđeo, neka 
pazi dobro, da ne probudi vraga, koji u njoj 
spava. Jer zmijia nije otrovna — dok ne ujede. 

•k 

čar i radost života nije u samim ženama, već 
i u dobrom mišljenju, koje imamo o njima. 

Ne igraj se sa čašću žene, da ne proigraš nje¬ 
zinu i svoju. 

Gledaj u svakoj ženi bivše diete i buduću sta¬ 
ricu. 

Tko se boji, da će na ledu pasti, zastalno će 
pasti; u ljubavi će prije pasti onaj, koji se ne 
boji. 

Kad mužkarac svlada ženu, onda je već svladan. 

Ne zapoviedaj ženi, nego sebi,-ako hoćeš da te 
sluša. 

Žena počinja ludosti — kad joj muž nema pa¬ 
meti. 

Tko nastoji udovoljiti ludoj ženi, Luđi je od nje. 

Imaš li birati između dviju žena, odustani od 
izbora. 

Ako se vežeš sa ženom, koja nije za te, smrknut 
će ti sunce, i nikada ti više zasjali ne će. 

Pas, koga miluješ i hraniš, ne će te ugrizti; i 
ako pobjesni, pa hoće da te ugrize, možeš ga 
ubiti. Ali biesnoj ženi, koju hraniš i oda zla 
braniš, da te za uzvrat svaki dan grize, ne mo- 
ŽM razbiti glavu, ako ne ćeš da izgubiš i svoju. 

Samo je jedan pravi i veliki biednik; To je 
onaj, koji živi u skladu sa cielim svietom, osim 
sa svojom ženom. 

•k 

Zaljubi se danju. 

Zaljubi se u djevojku, koja ima mnogo udatih 
sestara, i požuri se da ju uzmeš za ženu. 

Biraj ženu po svome srdcu — i tuđoj pameti 
(ako u ljubavi izgubiš svoju). 


Ženi se istom onda, kada -možeš živjeti sa po¬ 
lovicom svoga dohodka. 

Traži sunčanu ženu — grijat će te dva sunca. 

Liepa žena bez srdca — cviet je bez mirisa. 

Ništa ne krasi ženu kano suza i smieh. 

Liepa je svaka žena, osim one, koja misli da 
nije, i o-ne, koja misli da jest. 

* 

Oženiti se ne znači vezati ženu, ni vezati se za 
nju; nego vezati dva života u jedan. 

Čovjek traži u ženi svoje rebro, od kojega bje 
stvorena; a ona traži u čovjeku ono svoje mje¬ 
sto, gdje je bilo rebro. U -pravu su jednako 
oboje. 

Tko zaboravi, da je čovjek samo polovica jedne 
dvostruke cjeline, taj zbo-g krivog računa svoj 
život dvostruko plaća. 

Kad žena daje cviet djevičanstva, ne gubi ništa; 
jer dobije u zamjenu cviet materinstva, koji je 
i trajniji i mirisaviji. 

Djevićanstvo je liepo —■ materinstvo je sveto. 

Tko ne osjeća duševnu potrebu za ženom, da¬ 
leko je od čovjeka, i treba još mnogo puita da 
so rodi. 

Ljiubav je najbožanstvenija pjesma ljudskog srd- 
ca: vječna pjesma, koja se ne pjeva, nego pro- 
življuje. 


Ljepota bez dobroite nenia toplote. Ni u čovjeku, 
ni u prirodi, niti u umjetnosti. 

Bez učinka je i najsjajnija besjeda, kada se od- 
gu:di na struni, koja nije dovoljno napeta. 

Tko osjeća glasbu govora, razumije i govor 
glasbe. 


Glasbu čuju mnogi, ali malo imade onih, koji 
ju i vide. 

Zlato je liepo, ali nije liepo sve što je od zlata. 

Svaka je stvar liepa, dok nije uz nju neka ljepša. 

Gola istina nije uviek liepa ni prijatna; mnogo 
je draža i zamamnija, i više ima čara, kada je 
'u košulji. 

* 

Ako moraš misli tražiti i zvati, ili iz lubanje 
ožimati, nisi umjetnik. Misao je iskra, koja vrcne 
i sine sama. 

Iz koluta dima može niknuti velika misao, isto 
tpko kano iz razboja valova, i lomljave groma. 

Najsjajnije su one misli, koje prelete glavom 
tako brzo', da u njoj ne ostave nikakva traga, 
već samo u srdcu osjećaj uzliita i udivlj-enja. 
One se ne vraćaju nikada: ne sjećamo se više 
ni njihova sadržaja ni oblika —• sjećamo se 
samo njihova sjaja i žara. A to sve se može 
desiti samo pjesniku. 

Cienimo bogodane pjesnike. 

Cienimo i pjesnike, koji nisu nikad izpjevali 
pjesme. To su skromne ljubice: Ne vidimo ih, 
ali kad smo uz njih, osjećamo miris njihove 
poezije. 

Pjesnikova duša je struna, na kojoj igraju božji 
prsti. 

* 

U svome djelu umjetnik rađa samoga sebe. 

Kad umjetnik ljenčari, ne gubi vremena. Kao ni 
vulkan, kada miruje. 

Ne laćaj se umjetničkog djela, dok se nisi za nj 
dostatno zagrijao. A kad si previše zagrijan, 
pusti da ti duševna vrućica prije spadne. 

Umoči pero, kad je djelo u tebi već izrađeno. 

Pisac valja da znade pisati — i pisano brisati. 

Ako u knjizi opaziš gdje je pisac stao, da drugi 
put nastavi, onda si i sam dobar pisac. Ali 
onaj koga čitaš — nijie najbolji. 


Srči knjigu kao dobro staro vino (ako u njoj 
osjetiš njegov miris). 

Čitaj knjige čiste i bez grieha začete. 

Ne čitaj stvari pisanih gusjim perom. A čitaj 
okom sokolovim stvari, koje su pisane perom iz 
orlova krila. 

život je voda, koja sama krči sebi put; ona 
udara bez milosti na sve, što nađe pred sobom. 

Sviet izgleda često kao ludnica, u kojoj svatko 
misli, da je pametan. 

Najluđe živi onaj, koji živi samo da živi. 

Ne zaviđaj ljudima, koji živu »kano bubreg u 
loju«; jer čim se više tuste, tim više duševno 
mršave. 

Jedanput se živi — vele luđaci. 

Jedanput se živi . . . vele mudraci. 

Mladost pije, starost plaća. 

Mlad leti, star hodi. 

Tko se rodi star, malo ima u sebi života. 


Odstupi mjesto mlađima, prije negoli te izgu¬ 
raju. 

Ako dub ne padne od sjekire, mora pasti od 
starosti. Za dub je ipak častnije da padne sam, 
nego da ga obore drugi. 

Ne bori se s vjetrom, jer ga ne ćeš obustaviti, 
niti mu skrenuti pravac; nego skreni radije pra¬ 
vim smjerom kormilo svoga broda. 

»U borbi je život« —■ ali život nije samo u 
borbi. 

Borba za »viši položaj« guši u čovjeku osjećaj 
bratstva i jednakosti. A nisu tomu zlu krivi po¬ 
ložaji, nego ljudi, koji ne znaju da čovjek može 
biti na svakom položaju —■ čovjek. I biti sva¬ 
gdje srećan. 

Visoki gospodin nije uviek i veliki gospodin. 
A često nije ni gospodin. 

Stopimo svoj mali »ja« u velik »mi«. 

Ne živi na oblacima, i ne uči astronomiju, nego 
se zagledaj radije u socialni planetarni sistem. 
I nađi u njemu svoju putanju i svoje pravo 
mjesto. 

Ideali mogu rasti, i granati se prema nebu, je¬ 
dino ako im je korien u zemlji. 

Ne vrti se samo oko svoje osi. 

Samotan je čovjek bor u loncu zemlje. 

Družtvo je čovjeku i zemlja i voda i zrak i 
sunce. Među ljudima čovjek raste, a u samoći 
vene i sahne. 

Čovjek živi u skupu ljudske zajednice. Tko za 
njom zaostane, propadne; tko ide daleko pred 
njom, propadne još prije. 

Ne udaljuj se nikada suviše od sebe; jer kad 
se vratiš, bit ćeš sam sebi nepoznat i tuđ. 

Zagledavaj se često u putove svoje prošlosti. 

Ne juri u budućnost; idi. U jedan se dan može 
i živjeti više nego u dva. 

j Na račun budućnosti može se čovjek odreći i 

polovice sadašnjosti. Ali nikako više; jer inače 
si prevrne ravnotežu života — i padne. 

Ne stavljaj pusto svoj život na kocku, ako tvoja 
smrt ne znači život za druge. 

Muke nisu muke kad su žrtva za veliku stvar. 

Ne krati svoj život ni za koga. Ali ubij i pola 
sebe, ako time sptasavaš za život ostalu potlo- 
vicu. 

Život se ne mjeri godinama nego doživljajima. 
Oni daju vremenu sadržaj. 

Neka ti se život ne vuče kao mutna voda u 
ravnini; nek ti skače kao bistar potok u pla¬ 
nini. 

! Negda se je život mogao lako čitati, a danas 

se jedva može listati. 

i ‘ 

Kada ti život već duže vremena leti prenaglo, 
obustavi ga sasvim na nekoliko dana: uzpni se 
nad suvremenost, i pogledaj na isvoje putove 
—■ iz visine. 


Duševni mir je sreće vir. 

Male svagdanje brige kvare nam velike užitke. 
Ali su nuždne za obstanak. Naučimo se da i u 
njima nađemo smisao i radost života. 

Nezgode i nesreće neizbježiva su pojava života; 
ne ćeš ih ni pola osjetiti, ako si vazda na njih 
pripravan. 

Znaj se snaći u zlu — preokrenut će ti se u 
dobro. 

Nijedno zlo ne skrivi sam: onda ćeš svako pod- 
nieti Iako. 

U težkim stvarima idi težkim nogama. 

Najteže boli čovjeka glava, kad se sam udara 
po njoj. 

Ne kidaj odnosa ni s kim pod lozinkom »Šta 
će mi on?« Možeš ga već sutra trebati. 

Kada čovjek reče »Baš mu ne dam toga gusta«, 
onda ne misli i ne računa, koliko će time dati 
sebi jada i čemera. 

Kad se u naglosti zaletiš, odbaci sve obzire i 
krivi ponos, pa se vrati gdje si bio. 

Krivi korak odmah natrag. 

Dobra sreća njega prati tko se s krivog puta 
vrati. 

Mudrost je — izvući se iz stupice; ali je veća 
mudrost ne pasti u nju. 

Kad se nađeš u takvom zapletaju, da ne znaš 
što bi učinio, ne učini ništa. 

Za neke je stvari doista bolje da ih čovjek 
pusti, dok mu ne dođe voda do grla. Onda se 
brzo rieše. 

Ne misli, da moraš svaku stvar riešiti odmah i 
kako goid bilio. Pusti ju radije da sazri: ouda 
se rieši vrlo lako, ili čak sama od sebe. 

Kad si neodlučan, ne odlučuj ništa; čekaj dok 
težina razloga prevagne na jednu ili drugu 
stranu. 

U životu je važno da čovjek znade kazati »ne«. 

* 

Kad nađeš sreću, ne traži veću. 

Tko iznese mnogo uspjeha, ima da podnese i 
mnogo zavisti: To je javna daća na sreću. 

Čim više čovjek svoju sreću taji, tim manje 
na nju poreza plati. 

Ako ti ide zlo, ne čekaj da crkne sviet. Jer ćeš 
dugo čekati. 

Ne viči uviek, da je sav sviet nikakav. Jer time 
grdiš i sebe. 

Ne čekaj, da ti se sreća okrene. Okreni ju. 

Sreća nije sliepa — mi smo sliepi. 

Imaj u vlasti sebe, imat ćeš u ruci svoju sreću. 

Kad ti se živci razbjesne, i krv kad ti plane, 
nemoj da se uzrujaš i ti. Ne budi rob svoje 
krvi. 

Junak ima u vlasti svoje strasti. 

Kada te zadesi kakva ljuta neprijatnost, razsrdi 
se odmah sutradan rano. 

Kukaj i jadikuj u pravo vrieme, to jest, kada 
već nemaš na tom svietu nikakva drugoga posla. 

Ne tuguj, i ne čemeri se radi zla, kojega se bo¬ 
jiš; jer ako dođe, prištedio si svu tugu do tada; 
a ne dođe li, prištedio si je sasvim. 

Ne gnjavi nikoga sa svojim tužikanjem. Nepra¬ 
vedno je, da drugi trpi tvoje jade bez ikakve * 
svrbe. 

Tko uviek govori o svojim nevoljama i nesre¬ 
ćama, stići će ga još veće. A to i zaslužuje. 

Nestrpljivac mnogo trpi. A tako je i pravo. 

Ružno vrieme je ružno samo onima, koji o njemu 
govore. 

Tko oćoravi, valja da jedno oko zaboravi. 

★ 

Budi zadovoljian sam sa sobom, ako hoćeš da i 
drugi budu zadovoljni s tobom. 

Pusti neizpunjive želje da izgore u tebi: njihov 
te pepeo može oploditi. 

Ne kloni nikada, i ne žali ni za čim. Jer ništa 
nije u životu izgubljeno. 

Tko ima mnogo crnih godina, ima i tako sjaj¬ 
nih dana, da jedan vriedi za mnoge godine. 

Najveća je sreća ona, do koje dolazimo preko 
golemih nesreća. Ova nas jedina smiruje, dok 
sve druge bude u nama nove čežnje. 

Produžuj sjajne časove i ne muti ih ničim, jer 
su riedki, i ne vraćaju se više; to su na tvom 
nebu zviezde kriesnice. 


Divn-a je čovjeku sadašnjost, kad živi u buduć¬ 
nosti. 

Čovjek je najzadovoljniji, kada vidi sebe onak¬ 
vim, kakav bi htio da bude. 

Kada čovjek prestane gledati sebe, još malo, 
pa će prestati da gleda i sviet. 

Žalba za mladošću opielo je čovjeka samomu 
sebi. 

Po tvojoj žalosti poznajem te, čovječe. 

Kada čovjek u samoći suze lije, ne vidi ih ni¬ 
tko; ali im se nitko i ne smije. 

Tko je u nesreći tužan, nije zao; zao je onaj, 
koji je u nesreći ljut. 

Žalost je sveta i puna poezije, ali je samouboj¬ 
stvo. Zato: kada si u jami, ne ajmeči, nego gle¬ 
daj kuda ćeš izaći. 

Ne jauči, nego stisni zube i upri. 

N,e đaj da te zarobi tuga. Goni ju od sebe. Ali 
nc vinom; nego vodom, zrakom, suncem i ra¬ 
dom. 

Tu'ga se ne utapa u vinu; u njem se ona istom 
nauči plivati. 

Kupaj se svaki dan u toplom smiehu i čistoj 
Bali; jer biti uviek ozbiljan, znači biti uviek te¬ 
žak —■ i sebi i drugima. 

Ne daj da u tebi nešto kipi pođ pokrovom. 

Izdaj se —■ ako si čovjek. 

Ne guši se u družtvu, gdje nema zraka. 

Čuvaj se ljudi, koji su »strogo odgojeni«. 

Kad kloneš i smirkneš, traži za razgovor ljude, 
koji se rado razgovaraju sa životinjama. 

Kada si oblačan, traži vedre ljude. 

Čuvaj se čovjeka, koji guši svoj rođeni smieh. 

Kad si sam, razgovaraj se s odsutnim prijate¬ 
ljima. 


Od dosade može umirati samo onaj, koji se 
je već rodio mrtav. 

Čovjek žive, dok vjeruje u sebe. 

Većina ljudi živi uviek; jer malo ima onih, 
koji umru prije smrti. 

Na putu života stignemo obično do svake po¬ 
staje sa zakašnjenjem ; samo na zadnju ■dođemo 
prerano. 

Život nije knjiga, koja se može čitati po drugi 
put. 

Izgaraj polagano. 

Štedi plamen života; jer pepeo nije sjeme za 
novu vatru. 

Najljepše su godine, koje čovjek ne broji; naj¬ 
jače su one, kad čovjek misli da ne će nikada 
ostarjeti; a najsmirenije i najsvetije su godine 
onda, kada čovjek zbrine svoju djecu. To je 
blaga jesen njegova života. 

Na samrti nam dvie mile oči svietle više nego 
sva sunca. 


Plač novorođenčeta prva je njegova molitva, i 
oda Bogu. A možda i prva njegova kletva. 

Grozno je, užasno grozno, kad se čovjek mora 
ponizivati i zatajivati pred drugima, samo zato 
da mu učine čira manje zla; a ne može pljunuti 
—■ pa otići, 

Težko je poštenu junaku, kad se mora boriti 
sa zlobnim slabićem, koji je u jačem položaju. 

Kada čovjek živi duže vremena među ljudima, 
gdje ne smije biti ono što jest, postane napo¬ 
kon ono, što nije. To je najgroznija smrt. 

Doboga je žalostno, kada čovjek, koji se je ro¬ 
dio da živi za druge, ne može da živi ni za 
druge ni za se. 

Najstrašnija je nesreća: tražiti ljubav — a na¬ 
laziti mržnju. 


Najmučnija je Golgota čovjeka, koji nema ni¬ 
koga, da mu pomogne nositi težki križ; i kad 
pod njim padne, nikoga, dia mu ga pomogne 
dići; i kad je na njem razpet, nikoga, da mu na- 
kvasi vruća usta. Njegov se uzdah čuje dalje 
od groma. 

Ne idi na razkrstnice. 

0 sudbini ne govore nikada oni, kojima je dobro. 

Ljudi obično pripisuju sreću svojoj pameti ;— 
a svoje nepameštine nesreći. 

U rečenici, da se čovjek rodi pod sretnom ili 
nesretnom zviezdom, krije se jedna istina, koja 
stoji iznad zviezda. 

Da na svietu nema nesreće, ne bi bilo, niti bi 
moglo biti, i sreće. Zato: ako ti je sudbina ne¬ 
sklona, znaj, da tvoja zla kob omogućuje sreću 
drugima —■ i time se tješi. Štoviše: nastoj da 
se uživiš u njihovu -sreću —^ i to će blažiti tvoju 
nesreću. 

Sreća je baština naših predaka. Isto kano i ne¬ 
sreća. 

Slučaj i nisu iznimka. Oni su redovita pojava u 
životu. Njihov zametak je star koliko i sviet. 

Sve što se je u svietu dogodilo od iskona do 
danas — nije se moglo ne dogoditi. Sve se je 
moralo dogoditi. 

Sliedi pokorno svoju sudbinu. 

Sudbina progoni samo onoga, koji se zatrcava 
pred njezine noge. 


Gdje svi hodaju po glavi, ondje je bezsmrtno 
smiešan onaj, koji hoda po svojim rođenim no¬ 
gama. 

Malo mjesto ubilo je mnogo velikih ljudi. 

Ako živeš među ljudima, koji se srame onoga 
čime se ti ponosiš, a diče onim čega se ti stidiš, 
obrisi prašinu sa svoje obuće, i idi. 


Ostavi ljude, s kojima se ne ćeš nikada slo¬ 
žiti, i traži drugdje svoj životni sklad. Jer u 
milini sklada sreća je života, i sav njegov čar. 

Odlazi iz mjesta, gdje nemaš budućnosti. Ob- 
reži sebi korienje i presadi se u bolju zemlju; 
ali samo dok si mlad. 

Čuvajmo čvrsto temelje svoje kuće, dok cieli 
sviet ne dođe pod jedan krov. 

* 

Otačbina se baštini prije smrti otca. 

Tko pljiune na rodna vrata, tuđa će ga po pe¬ 
tama tući. 

Prvi, koga probudi novo vrieme, stane buditi 
svoju braću; i kano pievac, kad ga probudi 
zora, on ju naviesti drugima. 

Malo je zvanih, a mnogo onih, koji se sami 
odaberu. 

Čuvaj se onih, kojima je rodoljublje zanat. 

Naš čovjek, koji nije čovjek, ne smije biti naš. 

Mnogima je narod hrpa gnoja, na koji se žele 
popeti, da se mogu na njem razmahati krilima 
i kukuriekati. 

Sveta stvar mora napokon pobiediti —■ viču 
obično ljudi, kad ih već hvata sveti strah, da 
će napokon hiti oni pobieđeni. 

Oni, koji vele da rade »iz patriotizma«, mogli 
hi zaista uraditi mnogo dobra, kad ne bi trošili 
toliko snage za podržavanje ove svoje laži. 

Države propadaju najčešće zbog onih, koji mi¬ 
sle da bi bez njih propale. 

Nezaslužene se zasluge skupo plaćaju. 

* 

Ne stupajmo putem, komu ne vidimo kraja. 

Ne propoviedajmo narodu ono, što je bilo do¬ 
bro jučer; već ono, što će biti dobro sutra. 

Ne razpaljujmo naroda u težkim danima. 


Na tamnom putu više nam pomaže žižak nego 
svi bljeskovi groma. 

★ 

Hvaljen Bog i Domovina — — 

To je pozdrav rodoljuba. 

Hvaljen Bog i Čovjek —■ —■ 

To je pozdrav čovjeka. 

Izgovarajmo oba pozdrava odkrite glave. 

★ 

Razbijajmo ploče starih zakona. Novo doba je 
sad. 

Tko ohladni za sadašnjost, nema budućnosti. 
Tomu ne preostaje drugo, nego da grebe u pe¬ 
pelu prošlosti. 

Samo topla sadašnjost može se oploditi — i 
roditi zdravu budućnost. Mrzla sadašnjost ne 
može biti majka budućnosti. 


Ne brini se, što ćeš po smrti ostaviti, nego, 
komu ćeš ostaviti. 

A'ko znaš da si zao, ne imaj djece: neka s to¬ 
bom ode u grob i zlo sjeme i izao rod. 

Nije točna rečenica, da »plod ,ne pada daleko 
od stabla« —■ jer je čovjek plod, koji pada 
od dvaju stabala, pa može pasti od jednoga i 
vrlo daleko. 

Nosi pokorno griehe svojih otaca, ako hoćeš 
da i tvoje podnesu pokorno sinovi tvoji. 

Pepelimo se svaki dan. 

Čim više izpostimo griehe svojih otaca, tim 
ćemo ih manje ostaviti u baštinu svojim po¬ 
tomcima. 

Krv se čisti kroz vjekove. 

Ne živemo da živimo, nego da budemo živjeli; 
a živjeti ćemo, ako maši potomci budu živjeli. 

Sinovi smo svietla, ali ćemo bluditi u mraku 
sve dotle, dok nam :se ne otvore oči, da ugle¬ 
damo sve one tanke i najtanje niti, što vežu 
uzroke sa dalekim posljedicama. 

Tko se bori za jedno dobro sadašnje, koje u 
budućnosti donosi zlo, ili je sliep, ili ludo se¬ 
bičan. 

Za mnoge su stvari davni drevnjaci u našim 
očima smiešni; a u vidu poznoga potomstva 
bit ćemio mi još smjesniiji. Jer će današnjie 
»velike stvari« biti vremenom vrlo malene — 
a mi uz njih još manji. 

Vidovit čovjek vidi za hiljade drugih. 

Sviet treba samo dvie oči, koje bi vidjele više 
nego sve druge zajedno; treba čovjeka, koji 
će pisati poviest unapried. 

Zabluda je misliti, da sviet ide »svojim putem«, 
i da smo mi spram zakona njegova hoda i raz¬ 
voja sasvim memoćni. Jer: ako voda i teče uviek 
nizbrdo i svojim koritom, ona može teći i dru¬ 
gim, što joj ga mi damo. Tako je i sa stazama 
ljudskoga života. Trebamo samo čovjeka, koji 
će znati i moći zacrtati čovječanstvu putove bu¬ 
dućnosti. 

Zacrtavati čovječanstvu putove budućnosti- 

lo je zadaća vidovitjh velikana. Jedna zadaća, 
u kojoj su sve. 


* 




Stvari spadaju u našu duševnu sadržinu —■ one 
su s nama jedno. 

Između čovjeka i stvari ima vezova. One nas 
privlače ili odbijaju — kamo i mi njih. Čini se 
čak, kano da nam one vraćaju i osjećaje, ko- 
jimia ih grijemo ili zamrzavamo. 

Sve izgleda čovjeku ružno i odurno, kad mu 
je zlo; a sve mu se čini i liepo i milo, kad 
mu je dobro. Jer stvari same po sebi nisu ni¬ 
kakve: one su onakove, kakvi smo mi. 

Rieč je od glasova stvorena slika stvari. 

Tko gleda stvari kroz rieči, ne vidi ih pravo; 
a tko ih gleda ravno, vidi ih jasno, i od stvari 
može tvoriti rieči. 

Gledati znači motriti stvari sa sviju strana, i u 
odnosu sa svima stvarima. 

Blago čovjeku, u koga je jedno oko sitnozor, 
a drugo dalekozor. 

Velike stvari imaju se promatrati iz velike da¬ 
ljine. Izbliza se ne vide. 

Kada čovjek u malenoj stvari nađe nešto ve¬ 
liko, osjeti Se i sam većim. 

Ne gledaj u sviet kroz prozor. 

Priroda je otvorena knjiga — ali samo za otvo¬ 
reno oči. 

Najbolji je učitelj, koji najviše nauči od svojih 
učenika. 

Pravi učitelj ne treba zakona ni propisa — on 
ih nosi u sebi. 

★ 

Mudrac se ni s kim. ne nadmudruje. 

Ne deri grla za istinu, koja u životu ne znači 
ništa. 


N'o budi sitničav. Ali ciepaj i dlaku., kada se u 
njioj krije važna istina. 

Mudraca muče sumnje — a budalu istine. 

Istini dajemo onakav oblik, u kakvom nam se 
ukazuje s one strane, od koje smo došli do nje. 

Istina je samo jedna, ali je u svakoj glavi dru¬ 
gačija. 

Da postane istinom sve što mi držimo za istinu, 
uzdrmao bii se mahom iz te.melja sav sviet. 

Što smaitramo istinom danas, ne miora biti isti¬ 
na i sutra. 

Ni najteže zablude nisu uzaludne; one sve služe 
pročišćavanju istine. 

Svagdanji čovjek misli, da je na svietu dobro 
sve ono, o čem on uobće nikada i ne misli. 

Ima ljudi, koji troše više snage za pokrivanje 
svoga neznanj.a, nego za stjecanj.e znanja. 

Budala bulji istini u lice, i još je ne vidi; a 
mudrac ju pozna i po njezinoj sjeni. 

Mudrac traži istinu, a običan je čovjek ne traži; 
naprotiv, on ju pobija svagdje, gdje se oprečuje 
njegovim željama; priznaje ju tek onda, kada 
se njega ništa ne tiče; a brani ju jedino, kad 
u njoj brani svoj probitak. 

Istina je slobodna istom onda, kada se za nju 
nitko više ne otimlje. 

Bez ljubavi za istinu nema mržnje na laž. 
Lagati smiju samo bogovi i mudraci. 


Idi svakoj stvari do koriena (ako ga imade). 

Stvari se prosuđuju hladno — ili nikako. 

Čovjek, koji uviek govori o tome kakve bi stvari 
»morale biti«, ne zna nimalo zašto su ovakove, 
kakve jesu. Po njemu -bi bile sve daleko gore. 


Ako u svakoj stvari uočiš odmah njezinu bit¬ 
nost i važnost, ne ćeš se nikada utopiti u čaši 
vode. 

Djeca ne idu na led, dokle ga ne izkušaju sa 
težkim kamenjem; a teoretičar mu izračunava 
čvrstoću i odpornost sa raznim formulama: onda 
stupi na nj —■ i propadne. 

Do spoznaje vode svi putovi (samo ne onaj, 
na kojem si čovjek slomi vrat). 

Od mudraca do bedaka, često puta, par koraka. 

No razpravljaj ni o čemu pod geslom »da vi¬ 
dimo tko ima pravo«, nego »da vidimo istinu«. 

Onaj, koji veli 2 + 2 = 4, može se lako složiti 
s onim, koji kaže 2X2 = 4; ali se ovakva dvo¬ 
jica obično ne slože nikada. 

Osobni osjećaj i taština turaju čovjeku kapu na 
oči. 

Kada se čovjek prevari u računu, onda obično 
kaže, da -ga je prevarila nada. 


54 


55 



Svaki narod grieši najviše protiv poslovica, koje 
je sam stvorio. Zato ih je i stvorio. 

* 

Iznosi 'sadržinu svoje duše češće na sito. 

Imaj 0 sebi jasnu sliku. Da se ne zamieniš s 
onim što nisi. 

Čovjek je u svojim očima uviek drugačiji nego 
u tuđima. 

Nau-či se gledati sebe i kroz tuđe oči. 

Čovjek pozna samoga sebe najslabije, jer je 
sebi preblizu. 

Ako hoćeš da upoznaš samoga sebe, izađi iz 
sebe. Pa se motri iz daljine. 

Čovjek ima u sebi mnogo toga, što i ne zna, 
i o čem ne će saznati nikada ništa. 

Traži sebe u samoći, a čovjeka u vrtlogu ljud¬ 
ske gomile. 

Ne bori se za priznanje svoga »ja«. Usavršavaj 
ga postojano. Priznanje će samo doći. 

Tko misili da je savršen — savršeno se vara. 


Budi čist. 

Bez čistih ruku nema čista obraza. 

Tko se opere, može reći da je čist; ali ne može 
reći, da nije bio blatan. 

Komu je više stalo do pista čela nego do glave, 
može izgubiti glavu, ali čistoću čela nikada. 

Pravi čovjek ide uviek čistim sredstvima za 
čistom svrhom; jer svrha ne posvećuje sredstva. 

Dobra sredstva povećavaju vriednost dobre 
svrhe. Tu se jedno dobro pribraja drugolne. 
Dočim zla sredstva razvređuju i najbolju svrhu. 
Jer se tu zlo odbraja od dobra. I kad je zlo 
sredstava veće od dobra svrhe, onda i ova iz¬ 
lazi kao zlo. 

Budi dosljedan u dobru, a ne u obliku dobra. 
Obliona je dosljednost — stvarna nedosljednost; 
i izdajstvo dobre stvari. 

Najbolji je čovjek, koga savjest ne grize; a naj¬ 
gori onaj, koga ne miože da grize. 

Sa svojom savješću trguju samo oni, koji je 
nemaju. 

Svete rieči ne razkužuju pogana usta. 

Čovjek, koji ima mnogo fraza, može se kupiti 
sa malo novca. 

Slušaj tuđe rieči i ušima i očima. 

Ne mlati jezikom u tmini. 

Koga jezikom ubijei, jezikom ga i oživi. 

Ne daj da itko traži od tebe zadovoljštinu. 

Ne zaništuj kod drugih ništa. Čak ni najmanje 
stvari. Jer što se tebi čini sitno i neznatno, to 
može za drugoga biti veliko i važno. 


Ne tiči u ono, što se tiče drugoga. 

Ne davaj čovjeku savjete u obliku savjeta; izim 
ako želiš, da ih ne uvaži. 

Ne davaj čovjeku prikore u obliku prikora; 
izim ako želiš, da te zamrzi. 

Ne misli, da je savjestan samo onaj, koji radi 
po tvojoj savjesti. 

Ne cieni čovjeka samo po njegovim djelima; jer 
djela nisu ni jedina ni bitna sastavina čovje¬ 
kove cielosti. 

* 

Budi iskren. 

Iskrenost je poriv čiste krvi, koja izvire iz srdca 
puna dobrote i ljubavi do istine i pravde. 

Ne prikazuj se nikad boljim nego jesi. 

Pravi će te čovjek voljeti i sa svim tvojim ma¬ 
nama; svakako više, nego da ih pokrivaš. Jer 
prikrivanje je prevara, a svaka je prevara 
odurna. 

Svi bi ljudi bili relativno dobri, da iskreno po¬ 
kažu koliko su zli. 

Biti lopov, a prikazivati se poštenjakom, vrhu¬ 
nac je liopovštinie. 

Ne pokrivaj ništa smokovim listom (jer cieli 
sviet znade, šta je bilo pod njim). 

Drži svoju sliku u svome okviru. 

Tko drži do sebe više nego vriedi, gubi; a tko 
drži manje, gubi još više. 

Ne budi sav ono, što si po svome zvanju i za- 
nimanjiu; da ne utučeš u sebi čovjeka. 

Budi najprije čovjek — onda narodni čovjek 
—■ onda zvanični čovjek. (A ne obratno). 

Izkazuj svakomu čast, koja mu pripada po nje¬ 
govoj službi i položaju; a cieni ga samo koliko 
je čovjek. 

Budi skladan sam sobom, pa ćeš biti u skladu 
sa cielim svietom. 


Omoguouj životom svojim život drugima (to je 
zajednica) —■ i zaslađuj im ga (to je bratstvo). 

Ne kiti se zlatom; sam budi zlato. 

Zlatna se čovjeka ne može primiti rđa. Ni onda, 
kada živi sav u njoj.. 

Pravi čovjek ne može nikada biti nečovjek. 

Poštenjak ne zadaje nikomu »poštenu rieč«; 
njegova je svaka poštena. 

Tko osjeća nametnute dužnosti kao prave duž¬ 
nosti, nije pravi čovjek. On je dapače pravomu 
čovjeku vrlo opasan. 

Pravi čovjek ne pozna dužnosti; on ne čini 
ništa jer mora, nego jer hoće. 

Zakon je za lopove. 

Neka ti zakon srdca i savjesti bude nad svima 
zakonima. 

Sto ne daje hladan zakon razuma, ima dati 
topao zakon srdca. 

Budi sam sebi zakonodavac. 

Ne izpoviedaj zakona, komu se ne misliš i sam 
podvrći. 

Tko prekrši pisani zakon, stigne ga kazna; a 
tko prekrši nepisani, stigne ga mnogo veća i 
stroža. I tu nema pomilovanja. 

Na čem čovjek visi, na tom se i objesi. 

* 

Ljubav sklada na guslama žice, a mržnja ih 
razdesuje i trga. 

Liepe su pjesme o ljubavi, ali dok je srdca, 
bit će ljubavi i mržnje. 

Ljubav, koja prođe kroz mržnju, čišća je i 
čvršća. 

Kada kruto neprijateljstvo dovede do velikog 
prijateljstva, neka bude blagosloveno i jedno 
i drugo. 

Junačtvo je pobiediti neprijatelja; a stvoriti od 
njega prijatelja — mudrost je i plemenština. 


Mržnja srdce steže, a ljubav ga širi. 

Prava mržnja mrzi mržnju. 

Tko mrzi mržnju, izbjegava joj povode, i ukla¬ 
nja uzroke. 

Mržnja čovjeka razčovječuje, a ljubav ga obo- 
gotvori. 

Mrzi bližnjega svoga kao samoga sebe. 

■k 

Nije dobar, tko ne voli boljega od sebe. 

Dobar je u zlu bolji, a zao gori. 

Ne očekuj dobrote od onoga, koji odbija tvoju. 

Dobar će se uviek odreći sebe za drugoga. S 
tom plemenitošću ne će on zastalno u životu 
»doći daleko«; a on i ne smatra svrhom života 
da dođe daleko, nego da bude sretan i blažen 
na svome mjestu. 

Budi dobar, ali ne predobar; jer najbolje grož¬ 
đe iz jedu ose. 

što je previše, nije dobro. Ni pamet, ni po¬ 
štenje, a ni sama dobrota. 

Nema veće žalosti, nego kajati se za učinjeno 
dobro. 

Budi mehak, ali ne krhak. 

Imaj uviek dvie kože: tanku i nježnu za dobre 
— a debelu za zle. 

Ako te napadne vuk, ne pitaj ga, kada si ti 
njemu učinio kakvo zlo. 

Ne nateži se sa zlobnim bedacima. Jer ih ne 
ćeš nategnuti. A oni mogu tebe lako raztegnuti. 

Smatraj svakoga čovjeka poštenim, dok se ne 
uvjeriš o protivnom; ali sklapaj svaki važniji 
posao i s najboljim prijateljem tako oprezno, 
kano da ga sklapaš s najvećim neprijateljem. 

Ni sto godina nije dosta, da se dva čovjeka 
međusobno upoznaju; ali čim se sukobe njihovi 
probitci, dosta je za to i par časaka. 

U onaj dan, kada ti se čini da su svi ljudi do¬ 
bri, učinit ćeš najjlakše koje dobro djelo — 
i kakvu veliku glupost. 

Kada ti je sviet najljepši, onda si ti sebi naj¬ 
draži. A onda si i najbolji i najmekši. 


; Čuvaj se onoga, koji se sam nazivlje tvojim 

; prijateljem. 

i 

■ Kada ti prijatelj padne u nevolju, pa se obrati 

I na te sa riečima »u nevolji se pozna prijatelj«, 

j onda istom spoznaš, da ti on nije prijatelj. 

i 

^ Nije ti prijatelj onaj, koji ti čini dobro, već 

1 onaj, koji te rado vidi. 

; Tko nema prijatelja, vidi u svakom čovjeku ne¬ 

prijatelja. 

(; 

• Dok si u malom mjestu, budi prijatelj sva- 

. komu neprijatelju. 

Kad se nađeš među ljudima, koji su od tebe 
vremenski vrlo udaljeni, privlači ih k sebi, da * 
brže pokroče napried; ali pazi, da oni ne po¬ 
vuku tebe natrag. 

Kada te nietko uvriedi, pusti ga da se smiri i 
uvidi svoju krivnju. Možeš tako u njemu dobiti 
odana prijatelja. Ako se pako ne izpravi, mo¬ 
žeš ga se u buduće kloniti, pa si i tad na do- - 
bitku. 

Mudrost je znati iz svakoga zla izvući nešto 
dobra. 

Ne sudi nikoga po prvom dojmu, jer prijazno 
lice krije često velika lopova, a čovjek zloči¬ 
načkog izražaja može biti skroz plemenit; i ma 
koliko izgledao kano da je blesan na cieli sviet, 
on je uistinu ljut i gnjevan samo na zlo u 
svietu — te mrzi ljude prosto zato, što ih ne 
može ljubiti. 

★ 

Nosi zlato svoga srdca na sunce, da zasija i 
dragima. 


Ne ponesi svoga srdca u grob. 

Kada za prosjaka nemaš ni banice, daj mu 
toplu i blagu rieč; i to je milostinja. Ako je 
ne primi, znači, da ne zavriedi ni prebite kune. 

Kad nekoga uvjeriš, da mu nije tako zlo kako 
misli, učinio si mu veće dobro nego misliš. 

Ako netko misli, da ti je učinio radost, raduj 
se. . 

Što primaš, kleši u kamen; što daješ, piši na 
led. 

Tko umanjuje tuđe usluge, samo da se rieši za¬ 
hvalnosti i obaveze, mnogo je gadniji od očita 
nezahvalnika. 

Nezahvalnost je crna — ali nisu bieli ni oni, 
koji zahtievaju zahvalnost. 

Mnogi su dobročinitelji prosti lihvari, koji za 
svoje dobro djelo traže hiljadupostotnu kamatu 
zahvalnosti, ili bezuvjetnu odvisnost. 

Svi veliki i slavni dobrotvori nisu dali nikada 
ni jedne kapi svoje krvi; a koliko su dali koju 
kap svoga znoja, imali su kod toga uviek svoj 
račun. 

Sirotinju pomaže najiskrenije sirotinja. 

Ako hoćeš da se obogatiš, idi među siromahe. 

Komu je dobro bez njegove zasluge, neka misli 
na one, kojima je zlo bez njihove krivnje. 

Ne izbjegavaj, čovjeka, komu nikada sunce ne 
šija; već goni oblake s njegova neba. 

Bolestno srdce može se najbrže izliečiti, ako se 
spoji sa zdravim. 

* 

Baci kamen na grješnika tako, da ga dobro 
pogodi, ali da ga ne rani. 

Odreži —■ ali ne budi rezak. 

Ne oružaj se do zubi za navalu na protivnika, 
nego izpitaj prije svoje srdce, i očisti ga od 
svake zlobe. Onda možeš ići u borbu i golo¬ 
ruk. 


Osvećuj se —■ ali plemenito. 

Osveta je sveta, kada protivnika dovede do toga, 
da se zastidi pred sobom. 

Kad te biesan čovjek ugrize za srdce, ne lieči 
srdca, nego izlieči grizljivca od bjesnoće. Srdce 
će ti tada samo zacieliti. 

Blago si ga čovjeku, u komu janje pobiedi vuka. 

Ako te ljudi izsmjehavaju, a kasnije moraju da 
progutnu svoj smieh, nemoj se ti tada smijati 
njima: oni su već dovoljno kažnjeni. 

Kada ti netko učini zlo, ne kaži »Rado bih 
dočekati, da on to plati«; platit će on, i ako ti 
to ne dočekaš. 

U božjoj gostioni nije se još popilo, što se nije 
platilo. 

Oko za oko — dovelo bi sav sviet do sljepoće. 
Opraštajmo: 

Prepustimo kaznu Majci Prirodi, koje šiba ne 
pozna oprosta. 

Zadužujmo svakoga bližnjega svoga. Jer blaže¬ 
no je življenje među dobrim dužnicima, koji 
nam to više vraćaju, što manje od njih tražimo. 

Izlievajmo dušu svoju u druge duše, i srdcem 
svojim zagrijavajmo druga srdca. 

Čim više dajemo, tim ćemo više imati. 

Ljubav je svjetlost i toplina. 

Tko ne ljubi, živi uviek u mraku; a tko ljubi, 
tomu šija sunce i noću. 

Najlakše hodi onaj, koji nosi u srdcu sav sviet. 

Crn je, tko ocrnjuje; zato i ocrnjuje. 

Zlobnik nema snage da se digne, ali ima snage, 
da dlruge obara. 

Kad je zlobnik blatan, ne pere se, nego blati 
druge. 

Zlobnikova mcjlba često je isamo prietnja. 

Ako zlobniku ne učiniš dobro, koje od tebe 
želi, učinit će ti zlo; a pas, ma bio i ljuto gla¬ 
dan, ne će te ipak ugrizti, ako mu ne daš kruha, 
što ga od tebe prosi. 

Tko je pripravan da ti učini zlo, samo zaito što 
ti njemu nisi učinio neko dobro, zao je; a uz 
to je i vrlo opasan, jer njegovu zlobu ne mo¬ 
žeš trajno odkupiti nikakvom dobrotom. 


71 



Klada te lopov ne može prevariti, kako je već 
nasigumo računao, gledat će da ti napakosti; 
on misli čak, da ima i pravo da ti učini barem 
toliko zla, 'koiliko od tebe nije mogao dobiti do¬ 
bra. 

Kada ti zlobnik ne može više učiniti ništa zla, 
postane dobar: to jest: počne činiti dobro — 
tvojim neprijlateljima. 

Imia mnogo velikih lopova, koji nisu nikad uči- 
niili ništa, što bi »po zakonu« bilo kažnjivo. 

Od dvaju lopova pošteniji, je pred svietom onaj, 
koji utmije bolje prikriti svoju lopovštinu. Ali 
je uistinu gori i opasniji. 

Najopasniji ti je neprijiatelj onaj, komu ne mo¬ 
žeš kazati pred svjedocima, da je lopov. 

Gadno zlo ti čini onaj, koji ti nije nikad uči¬ 
nio ništa zlo, pošto si se uviek i na svakom ko¬ 
raku čuvao, i morao čuvati, da ti ga ne učini. 

Lasfcavac i lukavac rođena su braća. 


Koliko laskavih prijatelja, toliko budućih ne¬ 
prijatelja. 

Od ljute zvieri, i sladka čovjeka, oslobodi nas 
Gospodine. 

Mnogi su ljudi olaštena cipela, koja iznutra 
gadno smrdi (pa zacielo i zaslužuju ovakvu jed¬ 
nu smrdljivu prispodobu). 

Kada osvetljivac najslađe govori, tada u njemu 
zvier najdivlje zavija. 

Čim rođenomu lopovu odkrijemo njegove pa- 
kostne namjere, vidimo odmah vuka, koji skoči 
iz njega; diočim u čovjeku, koji se takvom pri¬ 
godom zbuni i pokunji, vidimo jošte čovjeka. 

Od svakoga možeš očekivati iskru čovječtva — 
samo od zavidnika nikada. 

Zavidniku možeš ugoditi jedino ako se ubiješ. 

★ 

Čovjek nije nimalo zagonetan; on je prosto 
onakav, kakva je stvorio život — i to ne samo 
njegov, nego i sav prijašnji, od iskona do njega. 

Zao čovjek smatra kreposti slaboćom. A sa nje¬ 
gova gledišta one to i jesu. 

Dobar neka se ne čudi, ako ga mrze zli. Jer: 
kao što poštenjak smatra lopova sebi pogibelj¬ 
nim, tako i lopov gleda u svakom poštenjaku 
svoga prirodnoga neprijatelja. 

Lopov i poštenjrak mogu sjediti za istim stolom, 
samo kad je onaj prvi okovan. 

Kad bi blesan čovjek mogao hvatati gromove, 
ostao bi brzo sam na svietu. 

Rđav čovjek je vrag na lancu (koji sastoji od 
gvozdenih paragrafa). 

Psi se kolju za kost — a ljudi za meso. 

Prasci se grizu kod puna korita, a ljudi kod 
puna i prazna. 

Vuci kolju ovce. Oduviek. Ipak: ovaca ima sve 
to više, a vukova sve manje. 

* 

Dobričina je zadovoljan, kad je sit; a zlobnik, 
kad mu je susjed gladan. 


Dobar je čovjek sa godinama bolji, a zao sve 
to gori; njegova ga zloća progoni sve do smrti 
—■ svagdan strasnije. 

Kad zlobnik osjeti da ga mrze, postane još gori, 
i hoće da se bilo kako osveti pravednosti; ali 
se tada pravednost osveti njemu mnogo teže. 

Strašno mora da trpi osvetljivac, kad se ne može 
osvetiti i Bogu. 

Ništa ne kažnjava zlobu kano prezir. 

Prezirati možeš i najsilnijega protivnika, ako si 
moralno nad njim. On će te tada stalno još 
strasnije mrziti (i to upravo zato, što te ne može 
prezirati) ; grizt će se još više, i pucati od bie- 
sa i jeđa, dok bude živ — jer tako je u Zako¬ 
nu: da mržnja i zavist imaju biti kazna same 
sebi. 

Tko se na drugoga nabacuje blatom, oprlja si 
ruke; a ni inače ne ostane čist, jer nešto onoga 
blata odštrcne uviek i na njega samoga. 

čovjek se najviše vara, kad misli da vara dru¬ 
goga. 

Kad čovjek čini drugomu zlio, nabija mu pušku. 

Čim čovjek uvidi, da »sve sto čini — sebi čini«, 
ne će zastalno od toga dana činiti više nikomu 
zlia. 

Zdrav razum i čisto srdce vriede danas manje 
od nokata i zubi. Ali zubi i nokti se lome, a 
srdce ostaje i raste. 

Negda (u -ona stara zlatna vremena) nije se 
moglo živjeti bez srdca, a danas (u ovo -olovno 
doba) ne mo-že se živjeti bez glave. Zato dan¬ 
danas lubanje grozničavo rade — a na zapušte¬ 
nim srdcima raste drač. Ali: kako je zlato uro¬ 
dilo olovom, ta-k-o će i olovo opet uroditi zlatom. 


U pravednosti začela nas je majka, i pravedno 
bijaše mli-eko njezino; ali se otrova-smo svojim 
kruhom nepravednim. 

Iz očiju mu sievaju munje — kad vidi zlobu; 
s lica mu sjaji božanska blagost neba — kad 
vidi dobrotu. To je pravednik. 

Tiel-o pravednika posvećuje zemlju, u kojoj je 
pokopano. 

Pravo i pravednost nisu brat i sestra. 

Pro-ved-ba krajne pravednosti izvrgla hi se u 
strahovitu nepravdu. 

Pravo se rodi u glavi, a živi u ruci. 

Na pravo se -pozivlje samo sla-biji (j-ači ga sam 
uzme). 

Ne odstupaj nikad od -svoga prava; ali kad mo¬ 
žeš, pokloni ga. 

Čuvaj se onoga, komu su uviek puna usta pra¬ 
vednosti. 

Ne očeku-j pravednosti od onoga, koji jaše na 
pravu; ni dobrote od onoga, koji jaše na pra¬ 
vednosti. 

Neka ti bude dobrota najviši zakon života. 

Ne pravdaj se radi prava samoga. 

Između pravde i krivde odaberi ovu, ako ti do¬ 
nosi manje zla. 

Pusti pobjedu protivniku, ako ti je poraz ma¬ 
nje uštrban. 

Svaki spor ima svoj čvor. 

Sviet je sudnica, u kojoj smo svi tužioci i tuže¬ 
nici. 

Ne zovi Boga za svjedoka. On je Sudac, 

Budućnost je pravednija od sadašnjosti. 

Pravednije se sudi mrtvima nego živima. Ali ni 
mrtvima nikada sasvim pravedno. 

Da se na svietu provede pravda, bilo bi mahom 
veselja dosta —■ za ljude i gavrane. 

Zakon smrti jedini je zakon, pred kojim smo 
svi jednaki. 


Groblje je jedina zemlja, u kojoj vlada ravno¬ 
pravnost. 

* * 

Ne boj se nikoga. 

Ne boj se nikoga, i ne daj da se itko bo-ji tebe. 

Ne nameći svoje volje nikomu, i ne dopusti da 
drugi nameće svoju tebi. 

Uslužan prema svakomu, ali sluga nikomu. 

Ničiji tiran —• ničiji rob. 

Ne robuj javnomu mnienju. 

Običaji i navike nisu zakoni nego okovi; kidaj 
ih, i stvaraj svoje. 

Ne vodi računa o tuđim računima. 

Okupaj se u vodi Spoznaje; odbaci štake tuđe¬ 
ga mišljenja, i na vlastite osovi se noge. 

Ne živi u povojima od poroda do groba. 

Imaj uviek slobodne ruke — i noge. 

Ne zatvaraj nikada vrata za sobom. 

★ 

Živi od svoje krvi. 

Ne živi ni od čije milosti. Takav život je naj- 
bjedniji, a često i najskuplji. 

Najveći si gospodin, kad si sam sebi sluga. 

Ne znoj. se lod tuđe brige, i ne briši tuđom ru¬ 
kom znoj sa čela svoga. 

Ne p,rti se po tuđim leđima. Sam sebi budi stieg, 
i po njem se penji do svoje zastave. 

Budi tvarno nezavisan, duševno samostalan i 
osobno slobodan. 

Ne daj se upregnuti nii u čija kola. Ali: koliko 
možeš, guraj ođtraga svaka, koja idu dobrim 
putem. 


Lav bez srdca pasao bi travu. 

Ne gubi srdca u malenim stvarima. Gazi preko 
njih bez ikakve milosti, i idi samo za velikima. 

Veliki osjećaji za male stvari čovjeka doista 
često usrećuju, ali još češće unesrećuju. 

Ne drobi se za tuđe stvari, od kojih drugi ima¬ 
ju malo, a ti ništa. 

Budi kratak i jasan. 

No okolišaj —^ i ne trpi okolišanja. 

Ne odgovaraj nikomu na ono, što govori; već 
odmah i ravno na ono, što misli. 

Među tvrdima ne budi mek. Jer tvrdo gnječi 
meko: to je i tvarni zakon prirode. 

Ne daj si opipavati srdca; i ne otvaraj ga pred 
onim koji zatvara svoje; to je kukavan stvor — 
ali u njegovim očimia ti bi izgledao još kukav¬ 
ni j i. 

Suzbij svaku klevetu — a prvu najodlučnije. 
Jer (ljudi su kao psi: gdje se pomokri jedan — 
tu mokre svi. 

Ako u životu zapneš na čvor, koji se ne da rie- 
šiti drugačije nego kano gordijski, sieci ga bez 
milosti. 

Lupaj batinom i po vlastitom srdcu, kad vidiš 
da te upropašćuje. 

Nauči se gutati. 

čovjek kamene uztrpljivosti i željezne uztraj- 
nosti može bez straha pasti u svaku jamu. Jer 
nema takove, iz koje se on ne bi izkopao. 

Akilova peta zove se danas —■ kurje oko. Ako 
ga imaš (a tko ,ga nema!), izrezi ga; pa ,se ne 
češ uviek bojati, da ti netko stupi na nj. 

* 

U borbi se rogovi jačaju — u borbi se i lome. 

Mnogu ćeš bitku dobiti, ako se ne pustiš u bor¬ 
bu. 

Ne puštaj plamena u glavu. 

Ako si u borbi sa cielim svietom: svladaj sebe 
—■ svladao si sviet. 

Tko ima sebe u vlasti, velik je vladalac. 

Između kukavice i bedaka biraj potonjega. 
Odgurni puzavca, koji ima noge. 

Slabić se prilagođuje prilikama, a jak ih stvara 
i prilagođuje sebi. 

Slabić ide kuda i svi drugi. 

Slabići idu gotovim putem, a junak krči sebi 
svoj vlastiti drum. 

Slabić viče, junak šuti. 

Ne kaži zube — ako ih imaš. 

Jak je, tko može smrviti diva; ali je mnogo jači 
onaj, koji može sebe, slomljena i smrvljena, od 
pustih komada iznova sagraditi. 

Ne razvikuj sebe ,na bubanj. 

Ako si junak — pokaži se na križu. 

Bijesni; a drugi neka grme. 

Idi k malenima, da se osjetiš većim; idi k ve¬ 
likima, da se osjetiš malenim, da onda i ti posta- 
neg većim. 

Teži da piorasteš. Da budeš za glavu viši od 
drugih. Ali ne za to da te vide, nego da ti vidiš 
njih. 

Čim se čovjek više uzpne, tim širi mu se otva¬ 
raju vidici. Ali ljudi radije vole gledati visine 
—■ iz nizine. 

Ako istinski čezneš za visinom, svrgni najprije 
sa sebe sve terete. 

Velik čovjek je svaki dan veći. On raste i ]3o 
smrti. A uobraženi velikani zaboravljeni su već 
za života. 

Patuljak je velik jedino u itome, što umije po- 
nizivati svakoga većega od sebe. 

Do čovjeka, koji je na visini, ne dopiru nizke 
uvrede; on i ne čuje pse, koji laju oko njego¬ 
va podnožja. 


Velikan živi ,za svoje daleke i visoke interese; 
dok većina ljudi žive za najbliže i niajniže. 

Malen se zanima za svačije stvari, a velik ni za 
čije; njegovia je misao cieli sviet. 

Velik umire Jiako, jer ostavlja sebe ovomu svie- 
tu; a malen žali i za zrnom prosa, što ga ne 
može sa sobom ponieti. 

* 

Kad se čovjek rodi, nitko ne zna, tko se je ro¬ 
dio. 

Veliki se ljudi rode u velikim razmacima vre¬ 
mena. 

Svietli ;se ljudi ne bi ni zamietili, da nema oko 
njih tame. 

U mračnom čovjeku može biti mnogo svjetlosti. 

Velik bol može biti samo u velikom srdcu. 

Rad se čovjek zadubi u muke, koje su podnesli 
velikani umirući za svoje misli, trpi u duhu s 
njima, i u njihovoj se muci jača. 

Vrieme ne rađa genije — genij rodi vrieme. 

0i niitetnosti svieta govore i maleni i veliki. 
Razlika je samO', što time veliki postaju veći¬ 
ma, a maleni još manjima. 

Kad ti je sviet najmanji, onda si ti najveći. 

Mnogo ima velikih ljudi, za koje sviet i ne zna. 

Takozvani »mali čovjek«, koji voli velikane, 
nije malen; a umišljeni velikani, koji ne vole 
maloga čovjeka, manji su od njega. Jer se ve¬ 
lik Čovjek pozna upravo po tome, što voli ma¬ 
loga. 

Dok si diete, dotle si i čovjek. I ni časa dalje. 

Budi radije malena cjelina nego velika polovica. 

Mnogi su velikani pali od prve bure, jer su bili 
veliki samo u visinu. ' 

Pravi je velikan gorostasan u sve tri protege. 


Čovjek je trinog, koji sastoji od razuma, osje¬ 
ćaja, i volje. Stalnost je njegova u .tome, da ima 
sve tri noge jednake. Težište mu je tada u sre¬ 
dištu; ali ono nije u njegovu tielu nego izvan 
— i ’U tome je njegovo božanstvo. 


U čovjeku se oduviek bore Bog i životinja. 

Kako divlja životinja bježi iz mjesta, gdje se 
nastani čovjek, tako bježi ona i iz čovjeka, u 
kojem se nastani Bog. 

Svaki će ti dan biti božji, dok u tebi ima Boga. 

Neka ti srdce bude žrtvenik, a glava kupola 
božjega hrama. 

Nikad da ti nije težak teret Gospodnji. Snosi 
tiho svoj križ — da steČM u bolu svetačku 
aureolu. 

* 

Uzlazimo češće na Nebo. 

Opijajmo se mirisom svemira — da osjetimo 
i svoj vlastiti miris. 

Jak je, tko diše zrak, što ga izdisavia Bog. 

Operimo ,se u svjetlosti 'Neba, i uputimo se, goli 
i čisti, na Visoke Planine. 


Uprimo — do vrhunca gore Svevide. 






